b'\n_START_ARTICLE_\nKvercetin\n_START_SECTION_\nAlergije\n_START_PARAGRAPH_\nNeki znanstvenici vjeruju kako je kvarcetin antihistamink i da blagotvorno djeluje kod lije\xc4\x8denja peludne groznice u kombinaciji s bioflavonoidima iz agruma.\n_START_SECTION_\nUpale\n_START_PARAGRAPH_\nKvercetin potiskuje stvaranje tvari odgovornih za \xc5\xa1irenje upalnih bolova kod poreme\xc4\x87aja poput reumatskog artritisa i kolitisa. Znanstvena studija koja govori tome u prilog, a obavljena na sveu\xc4\x8dili\xc5\xa1tu Cornellukazuje na djelovanje kvercetina prilikom sti\xc5\xa1avanja i ubla\xc5\xbeavanja upalnih procesa, ova studija je pokazala da Flavonoidi iz soka grejp-futa, sprje\xc4\x8davaju stvaranje enzima koji gu\xc5\xa1i kortizon, prirodno protuupalno sredstvo stvoreno vlastitim tjelesnim mehanizmima protiv bolova.\n_START_SECTION_\nSr\xc4\x8dane bolesti\n_START_PARAGRAPH_\nSprovedeno je nekoliko opse\xc5\xbenih istra\xc5\xbeivanja, a vezano za kvercetin i sr\xc4\x8dane bolesti. Kvercetin mo\xc5\xbeda ima bolje djelovanje od vitamina E u onesposobljavanju opasnog kolesterola u \xc5\xa1teti koju mo\xc5\xbee nanijeti srcu i krvo\xc5\xbeilnom sustavu. Zaklju\xc4\x8dak tih istra\xc5\xbeivanja glasi: "Ve\xc4\x87a konzumirana koli\xc4\x8dina kvercetina u posebnom je srazmjeru s manjom opasno\xc5\xa1\xc4\x87u od bolesti srca i infarkta.\n_START_SECTION_\nKarcinom\n_START_PARAGRAPH_\nSprovedeni su pokusi na \xc5\xbeivotinjama i ljudima. Zaklju\xc4\x8dak je da kvercetin usporava razvoj tumora i napredovanje razli\xc4\x8ditih vrsta karcinoma. Kod ljudi zaustavlja rast leukemijskih stanica i usporava razvoj raka dojke. Kvercetin mo\xc5\xbee preventivno djelovati ili lije\xc4\x8diti rak debelog crijeva, a mo\xc5\xbeda i raka jednjaka te raka endometrija.'